Diari Oficial de la Generalitat Valenciana


Sumari del DOGV 2040, del 07-06-1993 (1993/828225)

ORDRE de 30 d'abril de 1993, de la Conselleria d'Economia i Hisenda, per la qual disposa l'emissió o contractació del deute de la Generalitat Valenciana i delega determinades facultats en l'Institut Valencià de Finances.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/30/(1)/dof/vci/html**

### Dades del document

Número de DOGV
:   2040

Data del DOGV
:   07-06-1993

Secció del DOGV
:   DISPOSICIONS GENERALS

Número del document
:   1993/828225


Data del document
:   30-04-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 30 d'abril de 1993, de la Conselleria d'Economia i Hisenda, per la qual disposa l'emissió o contractació del deute de la Generalitat Valenciana i delega determinades facultats en l'Institut Valencià de Finances.  
El Decret 32/1993, de 8 de març, disposa la creació de deute de la Generalitat Valenciana corresponent a l'endeutament de l'any 1993 i estableix com a criteris els mateixos que regien fins la data.  
El Decret 86/1991, de 29 de maig, del Consell de la Generalitat Valenciana, en l'article únic, faculta el Conseller d?Economia i Hisenda per a l'exercici de les competències relatives a l'emissió, col·locació i gestió del deute de la Generalitat Valenciana, l?execució del qual s'haurà de realitzar dins dels límits de creació de deute a càrrec de l'exercici 1993 establerts en l'article 1r del Decret 32/1993, de 8 de març.  
El Decret 132/1992, de 20 de juliol, en l'article 1r atribueix com a competències de l?Institut Valencià de Finances la gestió de l?endeutament de la Generalitat Valenciana i les seues entitats autònomes i empreses.  
Cal, per tant, autoritzar l?emissió o contractació de deute de la Generalitat Valenciana corresponent a l?endeutament de l'any 1933, tot això d'acord amb la legislació assenyalada. S'ha de destacar, entre els criteris a seguir, la continuïtat deguda en els instruments i procediments, si bé no es tanca la possibilitat d'incorporar-hi qualsevol novetat que puga millorar el funcionament dels mercats de deute, com són les emissions en moneda estrangera. Per això, resulta convenient mantenir el marc establert en els convenis sobre deute de la Generalitat Valenciana existents, modificant-los en els aspectes que siguen aconsellables.  
Per consegüent, d'acord amb els criteris establerts,  
ORDENE  
Article primer Import del deute a emetre  
L?Institut Valencià de Finances emetrà o contractarà a càrrec de l?endeutament de l?exercici econòmic corresponent, en nom de la Generalitat Valenciana i per delegació meua, deute de la Generalitat Valenciana, d'acord amb el que disposen els números posteriors d'aquesta ordre, per l?import nominal que resulte aconsellable en funció de la situació de finançament de la Generalitat Valenciana, de les peticions de subscripció rebudes, de les seues condicions i de les generals dels mercats, de manera que, sumat tot l?emès o contractat a càrrec de l?endeutament de l'any 1993, no supere el límit màxim establert en el Decret 32/1993, pel qual es disposa la creació del deute de la Generalitat Valenciana.  
Article segon. Formalització del deute a emetre  
2.1 El deute de la Generalitat Valenciana que emeta o contracte l?Institut Valencià de Finances es podrà emmarcar dins d'un «programa financer» global corresponent a l?endeutament de l?exercici econòmic, en el qual es podran utilitzar distintes modalitats de deute de la Generalitat Valenciana, tant en pessetes com en divises, i també utilitzar o complementar amb qualsevol producte derivat o de cobertura.  
Els instruments que podran utilitzar-se són, a), en pessetes: pagarés, obligacions i bons, préstecs domèstics; b), en divises, segons els instruments habituals en els mercats domèstics exteriors i en l'euromercat. Aquests instruments assenyalats podran utilitzar-se indistintament segons siguen les necessitats de finançament i la situació dels mercats.  
2.2 El termini del programa financer, corresponent a l'endeutament de l'any 1993, serà com a màxim de 20 anys.  
Article tercer Representació del deute  
El deute de la Generalitat Valenciana que es pose en circulació en virtut d'aquesta ordre estarà representat en anotacions en compte, títols valors o qualsevol altre document que formalment el reconega.  
Article quart. Altres característiques  
4.1 Dates d'emissió i amortització  
El deute de la Generalitat Valenciana que s'emeta tindrà les dates d'emissió i amortització que determine l'Institut Valencià de Finances en les respectives convocatòries d'emissió.  
4.2 Procediment d'emissió  
L'emissió l?efectuarà l?Institut Valencià de Finances per algun dels procediments següents:  
- Mitjançant subhasta competitiva entre entitats financeres i intermediaris financers per a l'adjudicació dels títols per adjudicació o per assegurament. En tot cas, el període de subscripció serà, com a màxim, de 15 dies hàbils.  
- Mitjançant sindicació.  
- Mitjançant col·locacions privades i a preus convinguts.  
- Mitjançant el procediment de subscripció pública.  
- Mitjançant subhasta competitiva, entre un nombre restringit d'entitats autoritzades a mitjançar en la col·locació de valors que adquiresquen compromisos d'assegurament de l?emissió o de contrapartida en el mercat secundari, i també mitjançant col·locacions no competitives, segons que estableix la clàusula 3ª, de l'annex I i II de l?Ordre de 25 de juny de 1991, de la Conselleria d'Economia i Hisenda, sobre convenis de col·laboració, relatius a fons d'inversió en deute públic.  
- En les operacions exteriors, el sistema d'emissió es durà a terme segons les pràctiques existents en el mercat en el qual es desenvolupe l?operació.  
4.3 Realització de les subhastes  
El deute de la Generalitat Valenciana se subhastarà tantes vegades com calga per a complir els objectius establerts en la Llei de Pressupostos de la Generalitat Valenciana. Seran subhastes ordinàries les que tinguen lloc amb periodicitat preestablerta, que, com a mínim, serà cada setmana per als pagarés de la Generalitat Valenciana i mensualment per als bons i obligacions de la Generalitat Valenciana. Fora de la periodicitat establerta, podran convocar-se subhastes especials.  
4.4 Característiques restants  
Les emissions o la contractació de deute de la Generalitat Valenciana a càrrec de l?endeutament de l'any 1993, tindrà les característiques i condicions establertes en aquesta ordre i atesa la necessària continuïtat en els instruments tècnics i pràctics d'emissió s'hi- aplicarà també el que disposen el Conveni de Pagarés i els programes financers corresponents a cada exercici econòmic.  
Article cinquè. Delegació de competències  
Delegue en l?Institut Valencià de Finances:  
5.1 La facultat per a acordar, disposar i realitzar totes les despeses, incloses les de publicitat i promoció, que originen l?emissió de deute autoritzat per aquesta ordre i la corresponent facultat de contractació, siga quina siga la quantia.  
5.2 Les facultats concedides al Conseller d'Economia i Hisenda en l'article únic del Decret 86/1991, de 29 de maig, del Consell de la Generalitat Valenciana, pel qual regula les emissions de deute públic de la Generalitat Valenciana.  
5.3 Serà competència del Director General de l?Institut Valencià de Finances la gestió, l?execució, el seguiment i el control de l?endeutament de la Generalitat Valenciana anterior a la publicació d'aquesta ordre.  
Article sisè. Autoritzacions  
Autoritze l'Institut Valencià de Finances per a adoptar les mesures i resolucions que requeresca l'execució d'aquesta ordre.  
DISPOSICIO FINAL  
Unica  
L'entrada en vigor d'aquesta ordre es produirà el mateix dia de la publicació en el Diari Oficial de la Generalitat Valenciana.  
València, 30 d'abril de 1993  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI